Case ID: 1154481
Sentence 73: Digər tərəfdən, kassasiya məhkəməsi qanunun tətbiqinin düzgünlüyünü yoxlayarkən və onu təfsir edərkən yalnız iş üzrə buraxılan səhvləri düzəltmir, həmçinin məhkəmə təcrübəsini hüquq normalarının dəqiq və vahid qaydada tətbiq olunmasına istiqamətləndirir
 Kassasiya məhkəməsi apellyasiya məhkəməsinin qərarını ləğv edərkən, bu məhkəməni işin düzgün həllinə istiqamətləndirərək hüquq normalarını təfsir etməli, buraxılmış səhvlərin mahiyyətinin nədən ibarət olduğunu və qanunun normasının necə başa düşülməli olmasını dəqiq, aydın və inandırıcı formada izah etməlidir
 Ali Məhkəmənin Mülki kollegiyasının xx xxxxxx 2020-ci il tarixli, 2(102)-308/2020 nömrəli qərarına əsasən, işə yenidən baxan apellyasiya instansiyası məhkəməsi ilk növbədə mübahisəli torpaq sahəsinin və fərdi yaşayış evinin Cavabdeh və 3-cü şəxs Nüşabə Baxışovanın ümumi birgə mülkiyyətinə hansı əsasla keçməsini aydınlaşdırmalı, bundan asılı olaraq mübahisəli hüquq münasibətinə hansı maddi hüquq normalarının tətbiq edilməli olunmasını müəyyənləşdirməlidir
 Bundan başqa, işə baxan məhkəmə mütəxəssis rəyini əsas götürməklə mübahisəli torpaq sahəsinin və fərdi yaşayış evinin hazırkı bazar dəyərini cavabdehdən tutarkən də səhvə yol vermişdir.